[Инструкции за скрийншот (screenshot)](/bg/kb/view/instruktsii_za_skriynshot_screenshot "Инструкции за скрийншот (screenshot)")

 За да направите скрийншот в Windows 7/8/10:
1. Отворете "Snipping Tool", чрез избор на "Start" -&gt; напишете "Snipping Tool" в полето за търсене.
2. С мишката ще можете да изберете коя област от екрана желаете да запазите като скрийншот. От падащото меню ще можете да изберете дали да запазите област от екрана, активния прозорец или целия екран.
3. От менюто "File" изберете "Save as..." и в отворения прозорец изберете директорията за съхранение на новия файл.
За Windows XP:
1. За скрийншот на целия екран натиснете бутона PrintScrn на вашата клавиатура, а за скрийншот само на фокусирания прозорец натиснете комбинацията от бутони Alt + PrintScrn.2. Отворете "Microsoft Paint" чрез избор на Start-&gt;Programs-&gt;Accessories-&gt;Paint.3. В менюто "Edit" на Paint изберете "Paste", за да въведете скрийншота от клипборда.4. От менюто "File" изберете "Save as..." и в отворения прозорец изберете директорията за съхранение на новия файл. В полето "File name:" въведете име за файла - съветваме ви да е на латиница, за да се избегнат възможни проблеми. След това изберете "PNG (*.PNG)" от падащото меню "Save as type:" и натиснете бутона "Save". За да направите скрийншот в Mac OS X:1. За скрийншот на целия екран натиснете комбинацията Command + Shift + 3 или Command + Shift + 4, за да изберете с мишката коя област от екрана желаете като скрийншот.2. Новият скрийншот може да бъде намерен на десктопа ви под името "Picture &lt;n&gt;", където &lt;n&gt; е номера на скрийншота. Пример: ако сте направили само един скрийншот, неговото име ще е "Picture 1".
 
За да направите скрийншот в Android:
1. За скрийншот на целия екран в Андроид (версия след 4.0 включително) натиснете едновременно бутоните за включване/изключване (Power) и този за намаляване на силата на звука.
2. Можете да намерите изображението с моментната снимка в Галерията. 
 
За да направите скрийншот в iOS:
1. За скрийншот на целия екран в iOS натиснете едновременно бутоните за включване/изключване и „Home”. 
2. Можете да намерите изображението с моментната снимка в апликацията Photos. 
 
За да направите скрийншот в Windows Mobile:
1. За скрийншот на целия екран в Windows Mobile натиснете едновременно бутона за включване/изключване и бутона за увеличаване на звука.
2. Можете да намерите изображението с моментната снимка в папката за скрийншотове във фото-центъра.
 